Սար Սարգսյան

Սարիբեկ Էդուարդի Սարգսյան (Սար Սարգսյան, ), հայ բարիտոն։

Կենսագրություն 
Ծնվել է 1981 թ. Արցախի Հադրութ քաղաքում։ Նախնական երաժշտական կրթությունը ստացել է ծննդավայրի Կոմիտասի անվան երաժշտական դպրոցում։ 2002 թ. ավարտել է Ստեփանակերտի Սայաթ-Նովայի անվան երաժշտական ուսումնարանի վոկալ բաժինը` Սվետլանա Աղաջանյանի դասարանը։ 2007 թ. ավարտել է Երևանի Կոմիտասի անվան կոնսերվատորիայի վոկալ բաժինը` պրոֆեսոր Սվետլանա Կոլոսարյանի դասարանը։ 2008 թ. ավարտել է Երևանի պետկոնսերվատորիայի ասպիրանտուրան (ղեկավար` Ս. Կոլոսարյան)։

Սարը մասնակցել է մի շարք համերգների և ունեցել մենահամերգներ` Արցախում, Հայաստանում, Ռուսաստանում, ՈՒկրաինայում, Վրաստանում, Բուլղարիայում, Լեհաստանում,  Իտալիայում, Խորվաթիայում, ԱՄՆ-ում,  Արաբական  Էմիրություններում, Չինաստանում, Լիտվայում,  Իսպանիայում և այլուր։ Մենահամերգային ելույթներով մասնակցել է «Պոլոնիա Կանտանս» և «ԱրտՊարկ» արվեստի փառատոններին (Լեհաստան 2016, 2017)։

Որպես մեներգիչ համագործակցել է՝ Արցախի պետական «Վարարակն» (Դրժ. Ն. Գրիգորյան), «Մռակած» (Դրժ. Մ. Մեսրոպյան) և Շուշիի «Վարանդա» (Դրժ. Զ. Քեշիշյան) երգչախմբերի հետ, ինչպես նաև՝  Արցախի պետական կամերային նվագախմբի հետ (Դրժ. Գ. Մուրադյան)։

Սարի երգացանկում ընդգրկված են հայ, ռուս և եվրոպացի կոմպոզիտորների ստեղծագործություններ։ Ակադեմիական ելույթներին զուգահեռ համերգային գործունեություն է ծավալում  նաև էստրադային ժանրում։

Միջազգային վոկալ մրցույթների ժյուրիի անդամ է։

2012 թ.  լույս է տեսել Սար Սարգսյանի անդրանիկ «Կարոտ» ձայնասկավառակը։

Մրցանակներ 
 «Ռուսաստանի սիրված երգեր» ռուսական երգի հանրապետական երկրորդ մրցույթ-փառատոնի դափնեկիր է (Հայաստան 2012)
 «Վերածնունդ» 6-րդ միջազգային մրցույթ-փառատոնի դիպլոմակիր է (Հայաստան 2014)
 Վիկտորիա»  3-րդ  վոկալ  միջազգային  մրցույթի «Գրան Պրի»  մրցանակակիր է (Լեհաստան 2014)
 «Աբանիկո»  4-րդ  միջազգային մրցույթի «Գրան Պրի»  մրցանակակիր է (Բուլղարիա 2015)
 «Խորուս Ինսայդ սամմեր»  18-րդ միջազգային մրցույթ-փառատոնի  գավաթակիր ու ոսկե մեդալակիր (Իտալիա 2015)
 «Խորուս Ինսայդ Քրոաթիա»  19-րդ միջազգային մրցույթ-փառատոնի «Գրան Պրի»  մրցանակակիր  ու ոսկե մեդալակիր (Խորվաթիա 2015)
 «Կաունաս Թալենթ»  երիտասարդ տաղանդների 15-րդ միջազգային վոկալ մրցույթի «Կլասիկա» անվանակարգի հաղթող (Լիտվա 2015)
 «Գրան Ֆիեստա» արվեստի միջազգային մրցույթի «Գրան Պրի» և «Առաջին» մրցանակակիր (Իսպանիա 2016)
  «Մյուզիք Լիգ Թալենթ» վոկալ միջազգային մրցույթի «Առաջին» մրցանակակիր (Լիտվա 2016)
 Արժանացել է ՀՀ Սփյուռքի նախարարության  հավաստագրերին՝  «Իմ Հայաստան» (2012 թ., 2016 թ.) և «Կոմիտաս Վարդապետ» (2013 թ.)  համահայկական փառատոններին մասնակցելու համար (Հայաստան)
 «Սոֆիա Գրան Պրի» վոկալ միջազգային մրցույթի «Առաջին»  մրցանակակիր (Բուլղարիա 2017)։

Ծանոթագրություններ

Հղումներ 
 https://www.facebook.com/SarSargsyan/
 http://fiestalonia.net/media-en/sar-sargsyan/attachment/sar-sargsyan/
 http://asbarez.com/144215/artsakh-singer-wins-grand-prize-in-international-contest/
 http://nkr-news.com/arcakh/karabahskij-pevets-sar-sarkisyan-prinyal-uchastie-v-yubilejnom-vechere-k-80-letiyu-izvestnoj-pevitsy-anny-german-v-varshave.html 
 http://newsarmenia.am/news/nagorno_karabakh/karabakhskiy-pevets-zavoeval-gran-pri-na-konkurse-mezhdunarodnogo-iskusstva-v-ispanii/
 http://www.golosarmenii.am/article/41501/s-flagami-armenii-i-arcaxa
 http://kanepyan.ru/sar-sarkisyan-v-spyurke-menya-prinimayut/ 
 http://www.ankakh.com/article/15796/%E2%80%8Bartsakhtsi-baritvonemidjazgayin-mrtsuythi-%C2%ABgran-pri%C2%BB-mrtsanakakir
 http://www.slaq.am/arm/news/128070/ 
 http://www.radiopolsha.pl/6/42/Tematy/138684
 http://armenianchurch.ge/en/news/34-news/388-saribek-sargsyan 
 https://armenpress.am/arm/news/712015/
 https://youngartsakh.am/generation/2017/4/3/--1 

Երևանի Կոմիտասի անվան պետական կոնսերվատորիայի շրջանավարտներ
Հայ բարիտոններ